cyanic-selkie/wikianc huggingface dataset:
การประกาศเลิกทาส
คำประกาศได้เดินตามแบบหนึ่งในคำเตือนในฤดูร้อนภายใต้กฎหมายยึดทรัพย์ที่สอง ได้ยินยอมให้ผู้สนับสนุนฝ่ายสมาพันธรัฐมีเวลาภายใน 60 วันเพื่อยอมจำนน หรือจะต้องเผชิญกับการยึดที่ดินและทาส คำประกาศยังออกคำสั่งให้บุคคลที่เหมาะสมในหมู่เสรีชนสามารถลงทะเบียนในบริการชำระเงินของกองทัพสหรัฐและคำสั่งแก่กองทัพสหภาพ (และทุกส่วนของสาขาผู้บริหาร) เพื่อ "ยอมรับและรักษาอิสรภาพแก่" อดีตทาส คำประกาศไม่ได้จ่ายค่าชดเชยแก่เจ้าของ ไม่มีความผิดกฎหมายทาส และไม่ได้ให้สิทธิการเป็นพลเมืองแก่อดีตทาส (เรียกว่า เสรีชน) แต่นอกเหนือจากเป้าหมายของการรักษาฝ่ายสหภาพ ความสำคัญเชิงสัญลักษณ์ของรัฐบาลกลางที่ประกาศว่าทาสเป็นสิ่งที่ผิดกฎหมาย แม้ว่าในจำนวนที่จำกัด มีขนาดใหญ่มาก เป็นครั้งแรกที่สหภาพ (ประเทศ) ได้มุ่งมั่นโดยส่วนร่วมเพื่อที่จะยุติทาสไปทั่วทุกที่ นั่นหมายความว่า ทาสที่หลบหนีรอดมาได้จะไม่ถูกส่งไปทางใต้อีกต่อไป เมื่อกฎหมายทาสที่หลบหนีที่เป็นที่เกลียดชังได้จบสิ้นลง นอกจากนี้ยังกล่าวอีกว่าอดีตทาสยังสามารถเข้าร่วมกับกองทัพเข้าต่อสู้กับเจ้าของเดิม โดยใช้อาวุธที่กองทัพฝ่ายเหนือจัดหาให้ ในไม่ช้าจะจัดหากองทหารใหม่ให้แก่กองทัพสหภาพ แต่ผลกระทบทางจิตวิทยาของมันก็มหาศาลเช่นกัน นี่เป็นฝันร้ายของทางใต้: ทาสได้ก่อการประท้วงที่ได้รับการสนับสนุนจากฝ่ายเหนือ
ทาสราวประมาณ 25,000 คน ถึง 75,000 คน ได้รับการปล่อยทันทีในภูมิภาคของสมาพันธรัฐซึ่งกองทัพสหรัฐได้เข้าควบคุมเป็นที่เรียบร้อยแล้ว มันไม่สามารถบังคับในพื้นที่ที่ยังอยู่ในการก่อการจลาจลได้ แต่เมื่อกองทัพฝ่ายสหภาพได้เข้าควบคุมภูมิภาคสมาพันธรัฐ คำประกาศได้กำหนดกรอบทางกฎหมายเพื่อปลดปล่อยทาสมากกว่าสามล้านและครึ่งล้านคนในภูมิภาค ก่อนที่จะมีคำประกาศนี้ ตามกฎหมายทาสที่หลบหนีในปี ค.ศ. 1850 ทาสที่หลบหนีก็จะถูกส่งตัวกลับไปยังเจ้านายของพวกเขาหรือถูกกักตัวไว้ในค่ายพักพิงเพื่อส่งกลับคืนในภายหลัง คำประกาศนี้ใช้ได้เพียงกับทาสในดินแดนที่ให้ความช่วยเหลือแก่สมาพันธรัฐ ไม่ได้ใช้กับผู้ที่อยู่ในรัฐทาสทั้งสี่ที่ไม่ได้ร่วมกันก่อการกบฏ (เคนทักกี แมริแลนด์ เดลาแวร์ และมิสซูรี ซึ่งไม่มีอยู่ในรายชื่อ) หรือไม่ก็ไปยังรัฐเทนเนสซี (ไม่มีอยู่ในรายชื่อ แต่ถูกยึดครองโดยกองทัพฝ่ายสหภาพ ตั้งแต่ปี ค.ศ. 1862) และรัฐลุยเซียนาตอนล่าง (ยังตกอยู่ภายใต้การยึดครอง) และยกเว้นโดยเฉพาะกับมณฑลของรัฐเวอร์จิเนียที่ในไม่ช้าที่จะก่อตั้งรัฐเวสต์เวอร์จิเนียขึ้น นอกจากนี้ยังได้มีการยกเว้นโดยเฉพาะ (ตามชื่อ) บางภูมิภาคได้ถูกควบคุมโดยกองทัพฝ่ายสหภาพ การเลิกทาสในสถานที่เหล่านี้จะมาหลังการปฏิบัติของรัฐแบ่งแยก (เช่นในรัฐเวสต์เวอร์จิเนีย) หรือเดือนธันวาคม ค.ศ. 1865 การให้สัตยาบันในการแก้ไขรัฐธรรมนูญครั้งที่สิบสาม ซึ่งทำให้ทาสและทาสผูกมัด (Indentured servitude) ยกเว้นผู้ที่ถูกตัดสินว่ามีความผิดทางอาญา โดยผิดกฎหมายทุกที่ภายใต้อำนาจเขตอำนาจศาลของสหรัฐอเมริกา
เมื่อวันที่ 22 กันยายน ค.ศ. 1862 ลินคอล์นได้ออกประกาศคำเตือนเบื้องต้นว่า เขาจะออกคำสั่งให้ปลดปล่อยทาสทุกคนในรัฐใด ๆ ที่ยังไม่เลิกก่อจลาจลกับสหภาพในวันที่ 1 มกราคม ค.ศ. 1863 ไม่มีรัฐสมาพันธ์ใดได้ปฏิบัติเช่นนั้น และคำสั่งของลินคอล์นได้ลงนามและมีผลบังคับใช้ในวันที่ 1 มกราคม ค.ศ. 1863 คำประกาศเลิกทาสได้สร้างความโกรธแค้นเคืองแก่ชาวใต้ผิวขาวและคณะผู้ฝักใฝ่ของพวกเขา ที่เห็นว่ามันเป็นจุดเริ่มต้นของสงครามทางเชื้อชาติ เช่น ในเฮติ มันทำให้บางคนในพรรคเดโมแครตฝ่ายเหนือโกรธเคือง ผู้นิยมการเลิกทาส และบ่อนทำลายชาวยุโรปที่ต้องการแทรกแซงเพื่อช่วยเหลือสมาพันธรัฐ คำประกาศนี้ได้ยกวิญญาณของชาวอเมริกันเชื้อสายแอฟริกันทั้งเป็นเสรีชนและทาส มันได้นำให้ทาสหลายคนหลบหนีจากผู้เป็นนายและไปยังแนวของฝ่ายสหภาพเพื่อได้รับอิสรภาพของพวกเขาและเข้าร่วมกองทัพฝ่ายสหภาพ
คำประกาศเลิกทาสได้ขยายขอบเขตของเป้าหมายของสงครามกลางเมือง ในขณะที่ทาสเป็นปัญหาสำคัญที่นำไปสู่สงคราม มีเพียงเป้าหมายเดียวของลินคอล์นที่ได้ระบุไว้ตั้งแต่เริ่มสงครามเพื่อรักษาฝ่ายสหภาพ คำประกาศนี้ได้ทำการปลดปล่อยทาสที่เป็นเป้าหมายที่ชัดเจนของความพยายามทำสงครามของฝ่ายสหภาพ การยกเลิกทาสเป็นหนึ่งในสองเป้าหมายหลักในการทำสงครามเพื่อขัดขวางการแทรกแซงของอังกฤษและฝรั่งเศส คำประกาศการเลิกทาสไม่เคยถูกท้าทายในศาล เพื่อให้แน่ใจว่าการยกเลิกทาสในสหรัฐอเมริกาทั้งหมด ลินคอล์นได้ผลักดันให้ผ่านกระบวนการแก้ไขญัตติครั้งที่สิบสาม และยืนยันว่าแผนฟื้นฟูแก่รัฐทางใต้จำเป็นต้องยกเลิกในรัฐธรรรมนูญฉบับใหม่ รัฐสภาได้ผ่านการแก้ไขเพิ่มเติมครั้งที่ 13 โดยการลงคะแนนสองในสามที่สำคัญ เมื่อวันที่ 31 มกราคม ค.ศ. 1865 และเป็นที่ยอมรับโดยรัฐในวันที่ 6 ธันวาคม ค.ศ. 1865 เป็นอันยุติการเป็นทาสทางกฎหมายในสหรัฐอเมริกา
วัฒนธรรมเกาหลี
ถึงแม้ว่าการเมืองของประเทศเกาหลีเหนือและเกาหลีใต้ จะมีความขัดแย้ง แต่สิ่งที่ทั้งสองประเทศมีร่วมกันคือ วัฒนธรรมเกาหลี
นาฏศิลป์
ความแตกต่างระหว่างนาฏศิลป์พื้นบ้านกับนาฏศิลป์มาตรฐานในเกาหลีคือ ดนตรีประกอบ นาฏศิลป์มาตรฐานทั่วไปของเกาหลีนั้น เรียกว่า jeongjaemu (정재무) ซึ่งจัดแสดงในงานเลี้ยง และ ilmu (일무) ซึ่งจัดแสดงในพิธีขงจื้อเกาหลี Jeongjaemu แบ่งเป็นการแสดงแบบท้องถิ่น (향악정재, hyangak jeongjae) และแบบทางการซึ่งได้รับอิทธิพลมาจากเอเชียกลางและประเทศจีน (당악정재, dangak jeongjae) ส่วน Ilmu ก็แบ่งเป็นการแสดงแบบสามัญชน (문무, munmu) และแบบทหาร (무무, mumu) การแสดงส่วนใหญ่มักสวมหน้ากาก ชุดที่นิยมใส่เพื่อแสดง เรียกว่า เก็นจะ
จิตรกรรม
จิตรกรรมที่พบในเกาหลีในช่วงยุคก่อนประวัติศาสตร์นั้น เป็นศิลปะสกัดหิน ซึ่งแสดงถึงการเผยแพร่ศาสนาพุทธจากประเทศอินเดีย ผ่านทางประเทศจีน
งานฝีมือ
มีงานฝีมือที่เก่าแก่มากมายในเกาหลี ส่วนใหญ่มากเป็นงานฝีมือทีเกิดจากการกระทำยามว่างของผู้คน มักใช้วัสดุโลหะ ไม้ แฟบริก แก้ว ซึ่งหาพบได้ง่าย
งานฝีมือส่วนใหญ่ มักได้รับอิทธิพลจากประเทศจีน
วอลเลย์บอลชายเอวีซีคัพ 2012
วอลเลย์บอลชายเอวีซีคัพ 2012 จัดขึ้นที่ เมืองVinh Phuc ประเทศเวียดนาม ทีมที่ชนะเลิศในการแข่งขันคือ วอลเลย์บอลชายทีมชาติจีน
เอเอฟซีฟุตซอลคลับแชมเปียนชิพ 2016
ทีมที่ผ่านเข้ารอบ
ทั้งหมด 12 ทีมจาก 12 ชาติสมาชิกของเอเอฟซี ที่มีส่วนร่วมในการแข่งขัน.
สนามแข่งขัน
แมตช์แต่ละนัดจะลงเล่นที่ บางกอกอารีนา ใน กรุงเทพมหานคร.
ผู้เล่น
แต่ละทีมจะมีการส่งผู้เล่น 14 คน, รวมไปถึงอย่างน้อยผู้รักษาประตูสองคน.
รอบแบ่งกลุ่ม
สองทีมที่ดีที่สุดของแต่ละกลุ่มจะได้ผ่านเข้าสู่รอบก่อนรองชนะเลิศ.
เวลาทั้งหมดเป็นเวลาท้องถิ่น, ICT (UTC+7).
โพล้ง เลี้ยงประเสริฐ
โพล้ง เลี้ยงประเสริฐ เกิดเมื่อประมาณ พ.ศ. 2444 ที่บ้านท่าเสา จ.อุตรดิตถ์ เป็นบุตรของนายสอน-นางขำ เลี้ยงประเสริฐ มีพี่น้อง 7 คน โดยเป็นชาย 6 คน หญิง 1 คน โดยพี่น้องที่เป็นชาย 5 คนคือ แก้ว เลี้ยงประเสริฐ โต๊ะ เลี้ยงประเสริฐ แพ เลี้ยงประเสริฐ ฤทธิ์ เลี้ยงประเสริฐ และพลอย เลี้ยงประเสริฐ เป็นนักมวยมีชื่อเสียงทั้งหมด
เข้ากรุง
โพล้งฝึกมวยจากครูเอม บ้านท่าเสา ซึ่งเป็นลูกศิษย์ในสายของครูเมฆ บ้านท่าเสาที่เป็นครูของพระยาพิชัยดาบหัก เมื่อมีฝีมือจึงตระเวนออกชกมวยตามเวทีต่างๆ จนได้พบกับ หลวงพินิจฯ ข้าราชการศาลเมืองสุพรรณ จึงชักชวนนายโพล้งและนายแพเข้ามาชกมวยในกรุงเทพฯ ต่อมา สองพี่น้องกลับบ้านไปชวนพี่น้องของตนอีก 3 คนเข้ามาชกในกรุงเทพฯด้วยกัน โดยอยู่ในสังกัดของนายนาวาเอก พระชลัมภ์พิสัยเสนีย์ ร.น. ผลงานการชกในกรุงเทพฯของนายโพล้ง เคยชนะนายสร่างจากลพบุรี ชนะ บัว วัดอิ่ม แพ้สุวรรณ นิวาศวัต
กลับบ้าน
หลังจากที่นายแพชกนายเจียร์นักมวยชาวเขมรถึงแกความตายและพ้นจากความผิด ทั้ง 5 พี่น้องจึงกลับอุตรดิตถ์ ตระเวนชกมวยในแถบภาคเหนือ ชกชนะนายสิงห์วัน ประตูเชียงใหม่ ยอดมวยเมืองเชียงใหม่ เสมอกับนายจีนไก่ คณะทวีสิทธิ์ ยอดมวยเมืองลำปางแบบน่าชนะ และด้วยที่ฝีมือเก่งเกินนักมวยรุ่นเดียวกัน ในที่สุดจึงไม่มีใครขึ้นเปรียบมวยด้วยจนต้องเลิกมวยโดยปริยาย
บั้นปลายชีวิต
เมื่อเลิกมวยแล้ว นายโพล้งยังได้รับเชิญให้ไปชกโชว์ตามที่ต่างๆ เช่น ชกโชว์กับครูชา จุฑาเพชร ครูมวยจากลำปาง เมื่อ พ.ศ. 2488 และได้รับเชิญให้ไปแสดงไหว้ครูมวยไทยในงานพระยาพิชัยดาบหักเป็นประจำ นายโพล้งถึงแก่กรรมเมื่อ 22 ตุลาคม พ.ศ. 2522 รวมอายุได้ 78 ปี
ภาวะมีเมตฮีโมโกลบินในเลือด
ภาวะมีเมตฮีโมโกลบินในเลือด (methemoglobinemia) คือภาวะที่ในเลือดมีระดับของเมตฮีโมโกลบินมากกว่าปกติ ผู้ป่วยอาจมีอาการปวดศีรษะ เวียนศีรษะ หายใจลำบาก คลื่นไส้ ผิวเขียวคล้ำ ภาวะแทรกซ้อนที่พบได้ เช่น ชัก และหัวใจเต้นผิดจังหวะ
ภาวะนี้อาจเกิดจากการได้รับยาหรือสารบางอย่าง หรืออาจเป็นโรคทางพันธุกรรมก็ได้ สารที่ทำให้เกิดภาวะนี้ได้ เช่น เบนโซเคน ไนเตรท หรือแดปโซน กลไกที่ทำให้เกิดอาการของโรคคือธาตุเหล็กในฮีโมโกลบินถูกเปลี่ยนจากรูปเฟอร์รัส [Fe2+] ให้เป็นเฟอร์ริค [Fe3+] การวินิจฉัยส่วนใหญ่ได้จากอาการและการวัดระดับออกซิเจนในเลือดได้ต่ำและไม่ดีขึ้นหลังให้ออกซิเจน การยืนยันการวินิจฉัยทำได้โดยการตรวจวัดก๊าซในเลือด
การรักษาส่วนใหญ่เป็นการให้ออกซิเจนและเมทิลีนบลู การรักษาอื่นๆ เช่น การให้วิตามินซี การเปลี่ยนถ่ายเลือด และการให้ออกซิเจนความกดบรรยากาศสูง เมื่อได้รับการรักษาที่ถูกต้องแล้วผู้ป่วยส่วนใหญ่มีผลการรักษาที่ดี ภาวะนี้โดยทั่วไปแล้วพบได้น้อย โดยผู้ป่วยส่วนใหญ่เป็นชนิดที่เกิดขึ้นภายหลัง มีเพียงส่วนน้อยที่เป็นชนิดพันธุกรรม
แยกเกียกกาย
แยกเกียกกาย เป็นสี่แยกจุดตัดระหว่างถนนประชาราษฎร์ สาย 1, ถนนทหาร และถนนสามเสน ในพื้นที่แขวงถนนนครไชยศรี เขตดุสิต กรุงเทพมหานคร
คำว่า "เกียกกาย" เป็นศัพท์โบราณที่ใช้เรียกกองทหารส่วนดูแลเสบียง หรือเทียบได้กับกองพลาธิการ ในยุคปัจจุบัน รอบ ๆ แยกเกียกกายเป็นแหล่งที่ตั้งของค่ายทหารต่าง ๆ ในส่วนของกองทัพบก เช่น กองพันทหารม้าที่ 3 รักษาพระองค์ กรมทหารม้าที่ 1 รักษาพระองค์, กองพันทหารม้าที่ 4 กองพลที่ 1 รักษาพระองค์, กองพลทหารปืนใหญ่ต่อสู้อากาศยาน, กรมทหารปืนใหญ่ที่ 1 รักษาพระองค์  สถานีวิทยุกระจายเสียง ศูนย์การทหารม้า  (วิทยุยานเกราะ) เป็นต้น  ซึ่งหลายแห่งได้เป็นหน่วยที่ได้เกี่ยวข้องกับประวัติศาสตร์ความเปลี่ยนแปลงของประเทศชาติในหลายยุคสมัย เช่น การเปลี่ยนแปลงการปกครอง พ.ศ. 2475, เหตุการณ์ 6 ตุลา, กบฏเมษาฮาวาย หรือกบฏ 9 กันยา เป็นต้น
จอห์น แนช
จอห์น ฟอบส์ แนช จูเนียร์ (John Forbes Nash, Jr.; 13 มิถุนายน 1928 – 23 พฤษภาคม 2015 ) เป็นนักคณิตศาสตร์ชาวอเมริกัน มีความเชี่ยวชาญเรื่องทฤษฎีเกม, เรขาคณิตเชิงอนุพันธ์ และสมการเชิงอนุพันธ์แบบแบ่งส่วน ดำรงตำแหน่งนักวิจัยอาวุโสสาขาคณิตศาสตร์ที่มหาวิทยาลัยพรินซ์ตัน ได้รับรางวัลโนเบลสาขาเศรษฐศาสตร์ ประจำปี 1994 จากผลงานเรื่องทฤษฎีเกมร่วมกับ Reinhard Selten และ John Harsanyi
ชีวประวัติของแนชได้มีการนำไปสร้างเป็นภาพยนตร์ที่โด่งดังในวงการฮอลลีวูด ชื่อ ผู้ชายหลายมิติ ซึ่งเป็นภาพยนตร์ที่ได้รับการเสนอชื่อเข้าชิงรางวัลออสการ์ได้ถึง 8 รายการ เนื้อหาในภาพยนตร์จะเกี่ยวกับนักคณิตศาสตร์ผู้ปราชญ์เปรื่องคนหนึ่งที่มีชื่อเดียวกับเขา และต้องต่อสู้กับโรคประสาทหลอนเช่นเดียวกัน
วัยเด็กและการศึกษา
เมื่อแนชอายุได้ 12 ปี เขาก็เริ่มทำการทดลองทางวิทยาศาสตร์ภายในห้องนอนของเขา แนชเป็นคนที่ค่อนข้างเก็บตัวเงียบและไม่อยากจะทำงานร่วมกับผู้อื่น เขาชอบทำงานตัวคนเดียวมากกว่า เขาปฏิเสธการอยู่ห้องร่วมกับคนอื่น แนชปรับตัวเข้ากับเพื่อนร่วมชั้นไม่ได้เพราะเพื่อนๆมักจะแกล้งเขาเสมอและเขามักจะนึกว่าตัวเองฉลาดกว่าคนอื่น เขาเชื่อว่าการเต้นรำและการเล่นกีฬาเป็นสิ่งที่ทำให้เขาไม่มีสมาธิกับการทดลองและการเรียนของเขา
มาร์ธา น้องสาวของจอห์น แนชดูเป็นคนปกติมากกว่าจอห์น และจอห์นก็ดูผิดปกติไปจากเด็กคนอื่นๆ มาร์ธาเล่าว่า "จอห์นนี่เป็นคนที่ผิดปกติจากคนอื่น พ่อแม่ก็รู้ว่าเขาผิดปกติ แต่พวกเขาก็รู้ว่าจอห์นนี่ฉลาด เขามักจะทำอะไรด้วยวิธีของตัวเอง แม่บอกว่าการที่ฉันเป็นเพื่อนเล่นให้กับเขาคือสิ่งที่ฉันทำได้เพื่อเขา... แต่ฉันก็ไม่ค่อยสนใจหรอกว่าพี่ชายฉันเป็นคนค่อนข้างแปลก"
หลังจากจบการศึกษาแล้ว แนชทำงานในช่วงหน้าร้อนที่เมืองไวท์โอค รัฐแมริแลนด์ โดยเป็นทำวิจัยเกี่ยวกับทหารเรือภายใต้การควบคุมของนักคณิตศาสตร์ชื่อ Clifford Truesdell
หลังจบการศึกษา
ในปี 1948 ช่วงที่แนชกำลังสมัครงานที่ภาควิชาคณิตศาสตร์แห่งมหาวิทยาลัยปรินซ์ตันอยู่นั้น ศาสตราจารย์ R.J. Duffin ที่ปรึกษาของแนชและอดีตศาสตราจารย์แห่งสถาบันเทคโนโลยีคาร์เนกีได้เขียนจดหมายแนะนำตัวให้กับแนชโดยมีใจความสั้น ๆ คือ "เด็กหนุ่มนี้เป็นอัจฉริยะ" แต่ว่ากลายเป็นมหาวิทยาลัยฮาร์วาร์ดที่ตอบรับการสมัครงานของแนชก่อน ซึ่งที่จริงแล้ว ฮาร์วาร์ดเป็นเป้าหมายอันดับหนึ่งของเขาเพราะเป็นสถาบันที่มีชื่อเสียงมายาวนานและมีคณะคณิตศาสตร์ที่โด่งดัง แต่ Solomon Lefschetz หัวหน้าภาควิชาคณิตศาสตร์แห่งมหาวิทยาลัยปรินซ์ตันและจอห์น เอส. เคเนดี แนะนำเขาว่าฮาร์วาร์ดคงจะไม่เห็นค่าของเขาเท่าที่มหาวิทยาลัยปรินซ์ตัน จนในที่สุด แนชจึงได้ตัดสินใจย้ายจากไวท์โอคมาทำงานที่มหาวิทยาลัยปรินซ์ตัน และทำงานอยู่ที่นั่นจนเกิดทฤษฎีดุลยภาพของเขา ที่เรียกว่า สมดุลแบบแนช (ทฤษฎีดุลยภาพของแนช) แนชได้รับปริญญาดุษฎีบัณฑิตในปี 1950 จากวิทยานิพนธ์เรื่องทฤษฏีเกมแบบไม่มีความร่วมมือกัน โดยมี Albert W. Tucker เป็นอาจารย์ที่ปรึกษา วิทยานิพนธ์นี้ส่วนหนึ่งมีเนื้อหาเกี่ยวกับนิยามและคุณสมบัติของสิ่งที่ต่อมาเรียกว่า "ดุลยภาพของแนช" ซึ่งเกี่ยวกับ 3 ประเด็นหลักดังนี้ : นอกจากนั้น แนชยังได้มีผลงานสำคัญๆเกี่ยวกับเรขาคณิตเชิงพีชคณิตอีกด้วย คือ:
ผลงานที่มีชื่อเสียงที่สุดของเขาในสาขาของคณิตศาสตร์บริสุทธิ์ คือ Nash embedding theorem
บั้นปลายชีวิต
ในปี 2015 แนชและหลุยส์ นิเรนเบิร์ก ได้รับรางวัลอาเบล สำหรับผลงานด้านสมการเชิงอนุพันธ์ แต่ต่อมาในวันที่ 23 พฤษภาคม 2015 แนชและภรรยา อลิเซีย แนช ประสบอุบัติเหตุทางรถยนต์เสียชีวิต ขณะทั้งคู่โดยสารรถแท็กซี
เค.เค. สไลเดอร์
โทตาเกเกะ สไลเดอร์ (とたけけ (Totakeke)) หรือเป็นที่รู้จักกันในนาม '''เค.เค. สไลเดอร์''' (K.K. Slider) เป็นตัวละครในแฟรนไชส์แอนิมอลครอสซิง ถือว่าเป็นหนึ่งในตัวละครยอดนิยมของแฟรนไชส์ เขาปรากฏตัวในแอนิมอลครอสซิง และภาคต่อจากนั้นทุกภาค บทบาทหลักของเค.เค.คือเป็นนักดนตรีที่แสดงต่อชาวเมืองผ่านการแสดงสดและอัลบั้มที่ซื้อได้ในเกม เขามีพื้นฐานมาจากนักแต่งเพลงวิดีโอเกม คาซูมิ โทตากะ โดยชื่อภาษาญี่ปุ่น "โทตาเกเกะ" ของตัวละครถูกแปลงมาจาก "โทตากะ เค. "
มิสไพลอต
มิสไพลอต (English:Miss Pilot,Japanese:ミス・パイロット)
เรื่องย่อ
ฮารุ เทซึกะ (มากิ โฮริกิตะ) ซึ่งสอบผ่านจากการเป็นนักบินของสายการบิน ANA (ALL NIPPON AIRWAYS) หลังจากการหางานอันแสนนานของเธอ อย่างไม่น่าเชื่อ ตัวเทซุกะเองนั้นเพิ่งไม่มีประสบการณ์และความรู้เกี่ยวกับการบินเลยแม้แต่น้อย แต่ก็ตั้งเป้าไว้ว่าจะต้องเป็นนักบินให้ได้ในอนาคต แต่ทว่า การเป็นนักบินของสายการบินนี้ ไม่ได้เป็นเรื่องง่ายซะแล้ว เธอจะทำยังไงกับอาชีพนี้ล่ะ
อ้างอิง
http://www.fujitv.co.jp/misspilot/index.html
อลิเซีย ฟอกซ์
วิกตอเรีย เอลิซาเบท คราวฟอร์ด (Victoria Elizabeth Crawford) เกิดวันที่ 30 มิถุนายน ค.ศ. 1986 เป็นอดีตนักมวยปล้ำอาชีพหญิงชาวอเมริกันที่เซ็นสัญญากับWWEในชื่อบนสังเวียน อลิเซีย ฟอกซ์ (Alicia Fox) อดีตแชมป์ดีวาส์ 1สมัย
บริษัทรักอุตลุด
The Cupids บริษัทรักอุตลุด เป็นละครโทรทัศน์ของทางสถานีวิทยุโทรทัศน์ไทยทีวีสีช่อง 3 (ออริจินัล) และทีวีดิจิตอล ช่อง 3 เอชดี ช่อง 33 โดยดัดแปลงมาจากนวนิยายชื่อเดียวกัน มีทั้งหมด 8 เรื่อง ได้แก่ กามเทพหรรษา, กามเทพออกศึก, กามเทพออนไลน์, ลูบคมกามเทพ, ซ่อนรักกามเทพ, กามเทพซ้อนกล, กามเทพจำแลง, กามเทพปราบมาร เป็นบทประพันธ์โดย อิสย่าห์, อุมาริการ์, ร่มแก้ว, Shayna, ซ่อนกลิ่น(มนต์ชัย ศิริลัทพร), เก้าแต้ม(คัคณางค์ มิ่งมิตรพัฒนะกุล), แพรณัฐ, ณารา
ได้รับดัดแปลงเป็นละครโทรทัศน์ ควบคุมการผลิตโดย บริษัท บรอดคาซท์ ไทย เทเลวิชั่น กำกับการแสดงโดย ภวัต พนังคศิริ (กามเทพหรรษา, กามเทพออกศึก), ชัชวาล ศาสวัตกลูน (กามเทพออนไลน์), ธรธร สิริพันธ์วราภรณ์ (ลูบคมกามเทพ), พันธุ์ธัมม์ ทองสังข์ (ซ่อนรักกามเทพ), อรรถพร ธีมากร (กามเทพซ้อนกล), ษรัณยู จิราลักษม์ (กามเทพจำแลง), ดุลยสิทธิ์ นิยมกุล (กามเทพปราบมาร)
ที่มาของเรื่อง
ฉลองสีสิบเจ๋ดปีช่อง3
รมิดา ธีรพัฒน์
ประวัติ
รมิดา (เกิดเมื่อวันที่ 6 เมษายน พ.ศ. 2540) เกิดที่ กรุงเทพมหานคร (ชื่อเล่น:พระพาย) จบการศึกษาในโรงเรียนมัธยมศึกษาที่โรงเรียนเตรียมอุดมศึกษาพัฒนาการภายหลังเธอสำเร็จศึกษาคณะวิทยาลัยนวัตกรรม ภาคภาษาอังกฤษ มหาวิทยาลัยธรรมศาสตร์ จบในการศึกษาปริญญาตรีในปี พ.ศ. 2562
ในวัยเด็ก
ในวัยเด็ก รมิดา กำลังศึกษาชั้นมัธยมศึกษา ปีที่ 6 จากโรงเรียนเตรียมอุดมศึกษาพัฒนาการ จากเว็บไซต์ Dek D มาจัดกิจกรรมแนะนำการสอบแอดมิดชั่นที่โรงเรียน ทีมงานรู้จักชื่อจากการถามนักเรียน เพราะความที่เป็นเด็กกิจกรรม และยังเป็นดรัมเมเยอร์ของโรงเรียน ทำให้เด็กนักเรียนค่อนข้างรู้จักพอสมควร เมื่อทีมงานเจอตัวจึงชวนไปถ่ายคอลัมน์ Dek-D Idol เธอจึงตัดสินใจสมัครเข้าในวงการบันเทิงถ่ายแบบและผลงานมิวสิกวิดีโอเป็นต้น
วงการบันเทิง
รมิดา เธอเริ่มสู่วงการบันเทิงปัจจุบันเธอได้เซ็นสัญญาเป็นนักแสดงในสังกัดช่อง7เอชดี
เริ่มต้นจากการเป็นผู้ประกาศคั่นรายการของช่อง7เอชดี มีผลงานละครเรื่องแรก เกิดเป็นกา แสดงคู่กับ โตนนท์ วงบุญ รับบทเป็น "กระแต" ซึ่งเป็นผลงานละครเรื่องแรกเป็นนางเอกละครเย็นเรื่องแรกของเธอได้รับผลการตอบที่ดีเรตติ้งตอนจบอยู่ประมาณที่ 10.1 และในปีที่ พ.ศ. 2561 รมิดา มีผลงานละคร เรื่อง ดอกหญ้าในพายุ แสดงคู่กับ ตากเพชร เลขาวิจิตร และในปัจจุบันเธอเป็นนางเอกดาวรุ่งมีชื่อเสียงและมีผลงานละครหลายเรื่องเป็นต้น
ในปีพ.ศ. 2566 รมิดามีผลงานเรื่อง ฮักหลาย มายเลดี้ แสดงคู่กับ ยูโร ยศวรรธน์ เป็นละครแนวโรแมนติก, คอมเมดี้ เป็นละครที่ได้รับกระแสตอบรับที่ดีมีผู้ติดตามรับชมเป็นจำนวนมากในขณะช่วงอากาศในช่วงปีถึงออกอากาศช่วงสุดท้ายตอนจบ
แม่น้ำเซฮาน
แม่น้ำเซฮาน (Seyhan River) เป็นแม่น้ำสายยาวที่สุดของประเทศตุรกี แม่น้ำมีความยาว 560 กม. ต้นน้ำอยู่ทางตะวันออกเฉียงเหนือของเทือกเขาแอนติทอรัส ไหลไปทางตะวันตกเฉียงใต้ ไหลลงสู่ทะเลเมดิเตอร์เรเนียน
เดอะลองโรด (ภาพยนตร์)
เดอะลองโรด' (The Long Road) เป็นภาพยนตร์สั้นเงียบแนวดราม่าในปี 1911 กำกับโดย ดี. ดับเบิลยู. กริฟฟิธ และนำแสดงโดย แบลนช์ สวีต
ไวเคาส์ลีกา
ไวเคาส์ลีกา (Tipsligan) เป็นลีกฟุตบอลสูงสุดของประเทศฟินแลนด์ ก่อตั้งในปี ค.ศ. 1990 ผู้สนับสนุนหลักของลีกคือบริษัทการพนัน ชื่อว่าไวเคาส์ แต่ก่อนหน้านั้นลีกมีชื่อว่า เมสตารูซารียา (การแข่งขันชิงแชมป์) ซึ่งเป็นลีกสมัครเล่นที่ก่อตั้งในปี ค.ศ. 1930 ส่วนในช่วงปี ค.ศ. 1908-1930 การชิงแชมป์จะตัดสินด้วยฟุตบอลถ้วย
ระหว่างฤดูกาล 1990-91 ไวเคาส์ลีกาถูกเรียกในชื่อว่า "ฟูติสลีกา" (Fotbollsligan)
เนื่องจากฟินแลนด์เป็นประเทศในเขตหนาว ลีกจึงต้องแข่งขันในช่วงฤดูร้อน ตั้งแต่เดือนเมษายน-ตุลาคม สโมสรแต่ละสโมสร จะพบคู่แข่งทีมละ 3 นัด ดังนั้นในหนึ่งฤดูกาลจะมีการแข่งขันทั้งหมด 33 นัด ทีมที่อันดับต่ำที่สุดจะตกชั้นสู่อุกโกเนน ส่วนทีมชนะเลิศอุกโกเนน จะเลื่อนชั้นขึ้นมาแทน
ในปี ค.ศ. 2010 รายได้เฉลี่ยต่อปีของผู้เล่นอยู่ที่ 24,400 ยูโร ไวเคาส์ลีกาเป็นหนึ่งในสมาชิกที่ก่อตั้งสมาคมฟุตบอลลีกอาชีพยุโรป
เลอ็อนฮาร์ท ดีนท์เซินโฮเฟอร์
เลอ็อนฮาร์ท ดีนท์เซินโฮเฟอร์ (Leonhard Dientzenhofer) หรือ โยฮัน เลอ็อนฮาร์ท ดีนท์เซินโฮเฟอร์ (Johann Leonhard Dientzenhofer) เกิดเมื่อวันที่ 20 กุมภาพันธ์ ค.ศ. 1660 ที่เมืองซังคท์มาร์กาเรเทิน (St. Margarethen) ในบาวาเรีย ตายเมื่อวันที่ 26 พฤศจิกายน ค.ศ. 1707 ที่เมืองบัมแบร์ค เลอ็อนฮาร์ทมีเป็นช่างก่อสร้างและสถาปนิกคนหนึ่งของตระกูลดีนท์เซินโฮเฟอร์ผู้มีชื่อเสียงทางสถาปัตยกรรม
ประวัติ
เลอ็อนฮาร์ทเป็นลูกชายคนที่เจ็ดของเกออร์ค ดีนท์เซินโฮเฟอร์ (Georg Dientzenhofer) และอันนา ทันเนอร์ (Anna Thanner) ตระกูลดีนท์เซินโฮเฟอร์มีความสำคัญในแขนงสถาปัตยกรรมแบบบาโรกทั้งในเยอรมนีและโบฮีเมีย (ปัจจุบันอยู่ในเช็กเกีย) พี่น้องที่เป็นสถาปนิกที่มีชื่อเสียงด้วยกันก็มี: นอกจากนั้นก็ยังมี:
เลอ็อนฮาร์ทแต่งงานเมื่อวันที่ 30 มกราคม ค.ศ. 1685 กับมารีอา อันนา ฮาเกอร์ (Maria Anna Hager) น้องสาวของภรรยาของเกออร์ค เลอ็อนฮาร์ทกับมารีอามีลูกด้วยกันเจ็ดคน ผู้ชายสามผู้หญิงสี่ หลังจากมารีอาตายได้ไม่นาน เลอ็อนฮาร์ทก็แต่งงานครั้งที่สองเมื่อวันที่ 6 กรกฎาคม ค.ศ. 1699 กับอันนา มาร์กาเรทา ซึนเดอร์ (Anna Margaretha Sünder) ที่บัมแบร์ค มีลูกสาวด้วยกันสองคน
ดูเพิ่ม
der Barockzeit''. Rosenheimer Verlagshaus, 1989, ISBN 3-475-52610-7 Barock''. Rosenheim 1976, ISBN 3-475-52149-0
แหล่งข้อมูลอื่น
1660 1707
บูกาโย ซากา
บูกาโย อโยยิงกา ที เอ็ม ซากา (Bukayo Ayoyinka T.M. Saka; เกิด 5 กันยายน ค.ศ. 2001) เป็นนักฟุตบอลชาวอังกฤษที่เล่นในตำแหน่งปีกให้กับอาร์เซนอลในพรีเมียร์ลีกและทีมชาติอังกฤษ
ทีมชาติ
ซากาเกิดที่อังกฤษและมีเชื้อสายไนจีเรีย เขาได้ลงเล่นให้กับทีมชาติอังกฤษรุ่นอายุไม่เกิน 16, 17, 18 และ 19 ปี
ในเดือนพฤษภาคม ค.ศ. 2018 ซากามีชื่อติดทีมชาติอังกฤษรุ่นอายุไม่เกิน 17 ปีในการแข่งขันฟุตบอลชิงแชมป์แห่งชาติยุโรป รุ่นอายุไม่เกิน 17 ปี 2018 ที่พวกเขาเป็นเจ้าภาพ อังกฤษตกรอบหลังจากที่พ่ายแพ้ต่อเนเธอร์แลนด์ในรอบรองชนะเลิศด้วยการยิงลูกโทษแม้ว่าเขาจะยิงเข้าไปได้ก็ตาม
ในเดือนกันยายน ค.ศ. 2018 ซากาทำประตูให้ทีมชาติอังกฤษรุ่นอายุไม่เกิน 18 ปี บุกไปเอาชนะฝรั่งเศสได้ ต่อมาในเดือนพฤศจิกายน ค.ศ. 2018 เขามีชื่อติดทีมชาติรุ่นอายุไม่เกิน 19 ปีเป็นครั้งแรก และทำประตูแรกให้กับทีมชาติรุ่นอายุไม่เกิน 19 ปีในนัดที่พบกับมอลโดวา
เกียรติประวัติ
อังกฤษ
บุคคล
วัดสุทธาวาส (เขตบางกอกน้อย)
วัดสุทธาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบ้านช่างหล่อ เขตบางกอกน้อย กรุงเทพมหานคร
ประวัติ
วัดสุทธาวาสสร้างขึ้นเมื่อประมาณ พ.ศ. 2314 บางแหล่งระบุสร้างเมื่อ พ.ศ. 2315 บ้างว่าท้าวทรงกันดารเป็นผู้สร้าง บ้างว่าพระสนมดุสิตหรือเจ้าแม่ดุสิตเป็นผู้สร้างหลังได้หลบภัยสงครามมาจากกรุงศรีอยุธยา จึงได้ชื่อว่า วัดดุสิต ตามนามผู้สร้าง ในระยะแรกน่าจะเป็นเพียงสำนักสงฆ์และคงจะได้รับพระราชทานวิสุงคามสีมาเมื่อประมาณ พ.ศ. 2330 (ในสมัยพระบาทสมเด็จพระพุทธยอดฟ้าจุฬาโลกมหาราช) ต่อมาในสมัยพระอธิการชื่นเป็นเจ้าอาวาส ได้เปลี่ยนนามวัดใหม่เป็น "วัดสุทธาวาส"
ทางวัดยังได้สนับสนุนให้พระภิกษุสามเณร ศึกษาพระปริยัติธรรมจากสำนักเรียนอื่นได้ตามอัธยาศัยการศึกษาแผนกสามัญ
อาคารเสนาสนะ
อุโบสถแบบสมัยกรุงศรีอยุธยา​ มีลวดลายไม้สลักสวยงาม​ หน้าบันเป็นลายเทพนมลอยออกจากดอกบัวสามองค์เรียงกัน​ ซุ้มประตูหน้าต่างเป็นแบบสมัยพระบาทสมเด็จพระพุทธยอดฟ้าจุฬาโลกมหาราช ภายในประดิษฐานพระประธานนาม หลวงพ่อมงคลประสิทธิ์ หรือ หลวงพ่อดำ เป็นพระพุทธรูปเก่าแก่ไม่ทราบสมัยที่สร้าง ส่วนพระพุทธบริวาร​รูปยืนขนาบข้าง​ 6 องค์ ในปัจจุบันถูกโจรกรรม​ไป​ 1​ องค์ หน้าอุโบสถมีเจดีย์ 1 องค์ มีพระพุทธรูปเป็นพระประจำวันอยู่รอบพระเจดีย์ ใบเสมาทำด้วยหินทรายแดงสมัยกรุงศรีอยุธยาตอนกลาง
อาคารเสนาสนะอื่นได้แก่ ศาลาการเปรียญกว้าง 12 เมตรยาว 21 เมตร เป็นอาคาร 2 ชั้น ลักษณะทรงไทยครึ่งตึกครึ่งไม้ หอสวดมนต์กว้าง 10 เมตร ยาว 18 เมตร กุฏิสงฆ์มีอยู่ 4 หลัง อาคารเรียนพระปริยัติธรรม 2 หลัง หอประชุม ศาลาบำเพ็ญกุศล 4 หลัง และฌาปนสถาน​ (เมรุ)
แกรมมี่ อาร์เอส คอนเสิร์ตส
แกรมมี่ อาร์เอส คอนเสิร์ตส (Grammy RS Concerts) เป็นซีรีส์คอนเสิร์ตที่จัดขึ้นร่วมกันเป็นครั้งแรกของบริษัทประกอบธุรกิจเพลงขนาดใหญ่ของประเทศไทยทั้ง 2 บริษัท คือบริษัท จีเอ็มเอ็ม แกรมมี่ จำกัด (มหาชน) และบริษัท อาร์เอส จำกัด (มหาชน) ในนามกิจการร่วมค้า อะครอส เดอะ ยูนิเวิร์ส (Across The Universe) โดยมีแผนจัดคอนเสิร์ตอย่างต่อเนื่องเป็นระยะเวลา 3 ปี ตั้งแต่ปี พ.ศ. 2566–2568 และทุกคอนเสิร์ตจัดแสดงที่อิมแพ็ค อารีน่า เมืองทองธานี
ประวัติ
แนวคิดในการสร้างความร่วมมือระหว่างจีเอ็มเอ็ม แกรมมี่ และอาร์เอส เกิดขึ้นจากผู้บริหารรุ่นใหม่ของทั้ง 2 บริษัท คือ ภาวิต จิตรกร ประธานเจ้าหน้าที่บริหารสายธุรกิจเพลงของจีเอ็มเอ็ม แกรมมี่ และวิทวัส เวชชบุษกร ประธานเจ้าหน้าที่การเงินของอาร์เอส ตอบรับเสียงเรียกร้องของผู้บริโภคที่มีมาอย่างยาวนานว่าต้องการให้ศิลปินจากทั้ง 2 ค่าย อยู่บนเวทีเดียวกัน โดยได้เริ่มต้นพูดคุยกันมาเป็นระยะเวลาประมาณ 5 ปี โดยที่ผู้บริหารสูงสุดของทั้ง 2 ฝ่าย (ไพบูลย์ ดำรงชัยธรรม ประธานกรรมการของจีเอ็มเอ็ม แกรมมี่ และสุรชัย เชษฐโชติศักดิ์ ประธานกรรมการของอาร์เอส) ต่างรับรู้และให้พูดคุยกันเอง แต่เนื่องจากยังไม่ถึงเวลาที่ไม่เหมาะสม ความร่วมมือดังกล่าวจึงยังไม่เกิดขึ้น จนกระทั่งสถานการณ์การระบาดทั่วของโควิด-19 ในประเทศไทย คลี่คลายลง และอาร์เอสเริ่มกลับมาทำธุรกิจเพลงอีกครั้ง ทั้ง 2 บริษัทจึงจัดการประชุมขึ้น จนกระทั่งบรรลุข้อตกลงความร่วมมือในที่สุด
ต่อมาเมื่อวันที่ 21 มีนาคม พ.ศ. 2566 ยุทธนา บุญอ้อม รองกรรมการผู้อำนวยการอาวุโส สายงานธุรกิจการแสดง ของจีเอ็มเอ็ม แกรมมี่ และผู้จัดคอนเสิร์ตชื่อดังของประเทศไทย ได้โพสต์ลงในช่องทางสื่อสังคมส่วนตัวของเขา และระบุใจความสำคัญว่า จะมีการจัดคอนเสิร์ตร่วมกันระหว่างจีเอ็มเอ็ม แกรมมี่ และอาร์เอส ภายในปีดังกล่าว ซึ่งถือเป็นการร่วมมือกันระหว่างจีเอ็มเอ็ม แกรมมี่ และอาร์เอส เป็นครั้งแรก จึงกลายเป็นปรากฏการณ์ที่สร้างความสนใจให้แก่วงการเพลงไทย และต่อมา ทั้งจีเอ็มเอ็ม แกรมมี่ และอาร์เอส ได้จดทะเบียนจัดตั้งกิจการร่วมค้าขึ้นในชื่อ อะครอส เดอะ ยูนิเวิร์ส เพื่อดำเนินการจัดคอนเสิร์ตครั้งนี้โดยเฉพาะ โดยทั้ง 2 บริษัทถือหุ้นในกิจการร่วมค้าด้วยสัดส่วนเท่ากัน
ต่อมาเมื่อวันที่ 28 มีนาคม พ.ศ. 2566 จีเอ็มเอ็ม แกรมมี่ และอาร์เอส ในนามกิจการร่วมค้า อะครอส เดอะ ยูนิเวิร์ส ได้ร่วมกันจัดงานแถลงข่าวเปิดตัวชุดคอนเสิร์ตชื่อว่า แกรมมี่ อาร์เอส คอนเสิร์ตส อย่างเป็นทางการ ที่โรงละครอักษรา คิง เพาเวอร์ โดยคอนเสิร์ตครั้งนี้เป็นโครงการไตรภาคของทั้ง 2 บริษัท ที่จะจัดในรูปแบบคอนเสิร์ตชุด และเน้นการแสดงของศิลปินที่มีชื่อเสียงจากค่ายเพลงใหญ่ทั้ง 2 ค่ายเพลง ซึ่งมีจำนวนมากกว่า 100 คน ในหลากหลายรูปแบบ หลากหลายแนวดนตรี รวมถึงมีการสลับเพลงร้องข้ามค่าย จับคู่ศิลปินข้ามค่าย โดยมีแผนจัดคอนเสิร์ตอย่างต่อเนื่องเป็นเวลาอย่างน้อย 3 ปี (พ.ศ. 2566 - 2568) และทุกคอนเสิร์ตจัดแสดงที่อิมแพ็ค อารีน่า เมืองทองธานี โดยทั้ง 2 บริษัทจะทำในสิ่งที่แต่ละบริษัทถนัด โดยจีเอ็มเอ็ม แกรมมี่ ดูแลการจำหน่ายบัตรเข้าชมคอนเสิร์ต (ร่วมกับไทยทิกเก็ตเมเจอร์) และมอบหมายให้จีเอ็มเอ็ม โชว์ รับผิดชอบในการผลิตและสร้างสรรค์ทุกคอนเสิร์ตทั้งหมด ส่วนอาร์เอสดูแลภาพรวม เช่น การควบคุมงบประมาณ และการประชาสัมพันธ์ ซึ่งในปีแรกคือ พ.ศ. 2566 เน้นจัดคอนเสิร์ตรวบรวมศิลปินที่มีชื่อเสียงในช่วงยุค 90 และยุค 2000 เป็นหลัก จำนวน 3 คอนเสิร์ต ซึ่งแต่ละคอนเสิร์ตจะมีรูปแบบที่แตกต่างกัน โดยใช้เงินลงทุนปีละ 220 ล้านบาท คาดว่ากิจการร่วมค้า อะครอส เดอะ ยูนิเวิร์ส จะมีรายได้ในปีแรกจำนวน 220 ล้านบาท โดยเป็นกำไรปีละ 100 ล้านบาท และคาดว่าภายใน 3 ปีจะมีรายได้จำนวน 660-750 ล้านบาท และมีกำไรคิดเป็นสัดส่วนมากกว่า 50% ของรายได้รวม หลังจากนั้นจะพิจารณาโอกาสในการต่อยอดธุรกิจต่อไป
ไนน์ตีส์เวอร์ซารี
ไทยประกันชีวิต พรีเซนท์ส แกรมมี่ อาร์เอส ไนน์ตีส์เวอร์ซารี คอนเสิร์ต (ไทยประกันชีวิต Presents Grammy X RS : 90's Versary Concert) เป็นคอนเสิร์ตในชุดแกรมมี่ อาร์เอส คอนเสิร์ตส ครั้งแรก โดยรวบรวมบทเพลงและศิลปินที่มีชื่อเสียงในยุค 90 ของทั้ง 2 ค่ายเพลงมาทำการแสดงบนเวทีเดียวกัน จัดแสดงเมื่อวันที่ 29-30 กรกฎาคม พ.ศ. 2566 โดยบัตรการแสดงจำหน่ายหมดทุกที่นั่งตั้งแต่วันเปิดจำหน่ายบัตรวันแรก คิดเป็นยอดผู้ชมจำนวน 20,000 คน
ฮิตฮันเดรด
ไทยประกันชีวิต พรีเซนท์ส แกรมมี่ อาร์เอส คอนเสิร์ตส ฮิตฮันเดรด (ไทยประกันชีวิต Presents Grammy RS Concerts HIT100) เป็นคอนเสิร์ตในชุดแกรมมี่ อาร์เอส คอนเสิร์ตส ครั้งที่ 3 โดยรวบรวมบทเพลงที่มีชื่อเสียงของศิลปินในยุค 90 และยุค 2000 จากทั้ง 2 ค่ายเพลง รวมจำนวน 100 เพลง มาทำการแสดงบนเวทีเดียวกัน จัดแสดงในวันที่ 28-29 ตุลาคม พ.ศ. 2566
โรงเรียนกวดวิชาในประเทศไทย
โรงเรียนกวดวิชาในประเทศไทย คือ โรงเรียนกวดวิชาต่าง ๆ โดยมากแล้วมีเป้าหมายเพื่อสอบเข้ามหาวิทยาลัย แต่ก็มีการกวดวิชาในลักษณะอื่น ๆ อย่าง โรงเรียนกวดวิชา สอบเป็นปลัดอำเภอ สอบเป็นผู้สอบบัญชี สอบเข้าเป็นพลตำรวจ เป็นนายร้อย แอร์โฮสเตส สอบโทเฟล เป็นต้น
ประวัติ
ในหนังสือ ประวัติการศึกษาไทย โดย ดวงเดือน พิศาลบุตร (2512) อธิบายถึงกวดวิชาในยุคแรกของไทยว่า "การเรียนการสอนเป็นไปตามความสมัครใจของผู้เรียน และครูไม่คิดค่าสอนในตอนแรก แต่ในระยะต่อมาเริ่มมีการจ่ายค่าจ้างในการสอน ดังเช่นการเรียนการสอนของลูกคนจีนซึ่งจ้างครูมาสอนที่บ้านเดือนละ 8 ดอลลาร์ จึงนับได้ว่าการเรียนการสอน" จุดกำเนิดของการกวดวิชาในยุคแรกคือมาจากความต้องการของบุคคล จนโรงเรียนกวดวิชามีหลักฐานชัดเจนขึ้นเมื่อปี พ.ศ. 2497 มีระบุไว้ใน พ.ร.บ.โรงเรียนราษฎร์ พ.ศ. 2497 มาตรา 20(5) ให้มีโรงเรียนกวดวิชา จัดเป็นโรงเรียนเอกชนประเภทการศึกษาพิเศษ จนโรงเรียนกวดวิชาได้รับความนิยมอย่างกว้างขวางในช่วงปี 2520–2530 ซึ่งมีการแข่งขันสูงในการสอบเข้ามหาวิทยาลัย ต่อมาการกวดวิชาขยายวงกว้างมากขึ้นและส่งผลต่อการเรียนในโรงเรียนปกติ เด็กในปีสุดท้ายก่อนเอนทรานซ์ไม่สนใจการเรียนในชั้นปกติ และทำให้ครูในโรงเรียนเริ่มสอนในแนวกวดวิชามากขึ้น
ปี 2534 กระทรวงศึกษาธิการได้อนุมัติหลักการให้เปิดโรงเรียนกวดวิชาได้แต่อยู่ภายใต้กฎระเบียบที่รัดกุมทั้งสถานที่ ผู้บริหาร อาคาร ฯลฯ ในช่วงปี พ.ศ. 2539 โรงเรียนกวดวิชาเคมีอาจารย์อุ๊ ที่ขณะนั้นมีสาขาเดียวที่สะพานควาย เกิดเหตุชุลมุน ผู้ปกครองมาต่อแย่งคิวให้บุตร จนตำรวจต้องมาระงับเหตุวุ่นวาย จากเหตุการณ์นี้เป็นต้นกำเนิดของการนำวิดีโอหรือดีวีดีมาเปิดสอนแทนครูในโรงเรียนกวดวิชาแทบทุกแห่งในปัจจุบัน หลังวิกฤตการณ์การเงินในเอเชีย พ.ศ. 2540 สยามสแควร์เริ่มเป็นแหล่งของโรงเรียนกวดวิชา เนื่องจากร้านค้าในสยามสแควร์เริ่มปิดตัวลง จุฬาลงกรณ์มหาวิทยาลัยซึ่งเป็นเจ้าของที่ ได้ลดราคาค่าเช่า กลุ่มโรงเรียนกวดวิชาที่เดิมมักอยู่ใกล้กับห้างสรรพสินค้า ชุมชน และใกล้โรงเรียนดัง ๆ จึงเริ่มเข้ามามากขึ้น ต่อมาในปี พ.ศ. 2551 มีโครงการอาคารวรรณสรณ์ ตั้งอยูริมถนนพญาไท ถือเป็นโครงการแรกของประเทศด้วยที่โรงเรียนกวดวิชากว่า 20 สถาบันมารวมตัวกัน
จากนั้นในปี พ.ศ. 2542 ผู้กวดวิชาเริ่มเพิ่มมากขึ้นหลังหลังการประกาศใช้ พ.ร.บ.การศึกษาแห่งชาติ 2542 กระทั่งปลายเดือนมกราคม 2544 สำนักงานคณะกรรมการการศึกษาเอกชนจึงได้ออกระเบียบกระทรวงศึกษาธิการ ว่าด้วยการกำหนดมาตรฐานโรงเรียนเอกชนประเภทโรงเรียนกวดวิชาฉบับใหม่ขึ้น ที่มีมาตรการเชิงความปลอดภัยและคุณภาพสมบูรณ์ขึ้น ภายหลังที่เปลี่ยนรูปแบบการรับบุคคลเข้าศึกษาในสถาบันอุดมศึกษาในประเทศไทย เป็นระบบแอดมิชชั่น ได้ส่งผลให้โรงเรียนกวดวิชาชื่อดังหันมาปรับหลักสูตรให้สอดคล้องกับระบบ โดยครอบคลุมทั้งวิชาสามัญทั่วไป การสอบความถนัดทั่วไป (GAT: General Aptitude Test) การสอบความถนัดทางวิชาชีพและวิชาการ (PAT: Professional and Academic Aptitude Test) รวมถึงวิชาเฉพาะ เช่น วิชาเฉพาะแพทย์ วิชาความถนัดทางสถาปัตยกรรม และความถนัดทางภาษาอื่นๆ เช่น ภาษาจีน ภาษาฝรั่งเศส เป็นต้น
ธุรกิจโรงเรียนกวดวิชา
จากข้อมูลปี พ.ศ. 2561 มูลค่าตลาดของโรงเรียนกวดวิชา มีราว 8,000 ล้านบาท แม้ธุรกิจกวดวิชาเติบโตอย่างต่อเนื่องตั้งแต่ปี 2550 โดยเฉพาะอย่างยิ่งในปี 2555 ที่มีโรงเรียนกวดวิชาเพิ่มขึ้นมากขึ้น ส่งผลให้ตลาดเริ่มชะลอตัว จากข้อมูลของกรมพัฒนาธุรกิจการค้า ในปี 2560 กลุ่มธุรกิจสถาบันกวดวิชามีรายได้รวมกันประมาณ 2,653 ล้านบาท โดยบริษัทที่มีรายได้สูงสุดคือ We by The Brain
เหตุผลมากที่สุดที่นักเรียนเข้ารับการกวดวิชาคือเพื่อเพิ่มความเข้าใจในบทเรียนของพวกเขา เหตุผลรองของนักเรียนมัธยมศึกษาตอนต้นคือเพื่อต้องการทราบถึงเทคนิคที่ช่วยให้คิดเร็วขึ้น ในขณะที่เหตุผลรองของนักเรียนมัธยมศึกษาตอนปลายคือเพื่อเตรียมตัวให้ผ่านการสอบ วิชาที่นักเรียนมัธยมศึกษาตอนต้นกวดวิชามากที่สุดคือคณิตศาสตร์ และสำหรับมัธยมศึกษาตอนปลายคือภาษาอังกฤษ ค่าใช้จ่ายเฉลี่ยต่อหลักสูตรอยู่ที่ประมาณ 2,001–3,000 บาท
ประเภท
การกำหนดประเภทและลักษณะของโรงเรียน การจัดการเรียนการสอน และหลักสูตรของโรงเรียนนอกระบบ (ฉบับที่ 2) พ.ศ. 2558 กำหนดประเภทและลักษณะของโรงเรียนนอกระบบไว้ 7 ประเภท คือ ประเภทสอนศาสนา, ประเภทศิลปะและกีฬา, ประเภทวิชาชีพ, ประเภทกวดวิชา, ประเภทสร้างเสริมทักษะชีวิต, ประเภทศูนย์การศึกษาอิสลามประจำมัสยิด (ตาดีกา), ประเภทสถาบันศึกษาปอเนาะ
ในปัจจุบันสถาบันกวดวิชามีการสอนทุกวิชาและทุกระดับชั้น ตั้งแต่ระดับชั้นอนุบาล จนถึงระดับมหาวิทยาลัย และวัยทำงาน จากข้อมูลปี พ.ศ. 2560 มีโรงเรียนกวดวิชาทั่วประเทศทั้งหมด 2,422 โรง ที่มีใบอนุญาตจัดตั้งโรงเรียนนอกระบบ โดยในกรุงเทพมหานคร 626 โรง และต่างจังหวัด 1,796 โรง นอกจากนั้นยังมีโรงเรียนกวดวิชาสอบเข้าโรงเรียนเตรียมทหาร มีอยู่เฉลี่ย 3-5 แห่งต่อจังหวัด โรงเรียนประเภทนี้ มี 3 แบบ คือ เรียนแบบระยะสั้น 3-4 เดือน เรียนแบบรายชั่วโมง และ เรียนแบบกินนอนเป็นปี ยึดตามการเรียนการสอนระดับตั้งแต่ ม.3−ม.5 มีวิชาเน้นวิทยาศาสตร์ อาทิ เคมี ชีววิทยา ฟิสิกส์ คณิตศาสตร์ ภาษาไทย และภาษาอังกฤษ รวมถึงการฝึกบริบทเตรียมตัวเข้าไปเป็นทหาร
ซิดนีย์ ลาเนียร์
ซิดนีย์ คลอปตัน ลาเนียร์ (Sidney Clopton Lanier; 3 กุมภาพันธ์ ค.ศ. 1842 – 7 กันยายน ค.ศ. 1881) เป็นกวี นักดนตรีและนักวิชาการชาวอเมริกัน เกิดที่เมืองเมคอน รัฐจอร์เจีย เป็นบุตรของรอเบิร์ต แซมป์สัน ลาเนียร์และแมรี เจน แอนเดอร์สัน ซิดนีย์เข้าเรียนที่มหาวิทยาลัยโอเกิลทอร์ป แต่ต่อมาเกิดสงครามกลางเมืองอเมริกา จึงเข้าร่วมกับกองทัพฝ่ายสมาพันธรัฐ (ฝ่ายใต้) สู้รบในรัฐเวอร์จิเนียและเป็นพลขับเรือร่วมกับน้องชาย คลิฟฟอร์ด ลาเนียร์ ต่อมาซิดนีย์ถูกจับตัวและถูกคุมขังที่คุกทหารในรัฐแมรีแลนด์ และติดเชื้อวัณโรคจากที่นั่น
หลังสงคราม ซิดนีย์ทำงานเป็นครู ก่อนจะย้ายไปอยู่ที่เมืองมอนต์กอเมอรี โดยทำงานเป็นเสมียนและนักเล่นออร์แกนในโบสถ์ ในปี ค.ศ. 1867 เขาแต่งงานกับแมรี เดย์ ทั้งคู่มีบุตรด้วยกัน 3 คน ซิดนีย์และครอบครัวย้ายกลับไปที่เมืองเมคอน โดยซิดนีย์ทำงานเป็นทนายความและเริ่มเขียนบทกวี ในช่วงสุดท้ายของชีวิต เขาเรียนและทำงานที่มหาวิทยาลัยจอนส์ฮอปกินส์ โดยเป็นผู้เชี่ยวชาญด้านผลงานของเชกสเปียร์และชอเซอร์ รวมถึงวรรณกรรมอังกฤษ ก่อนจะเสียชีวิตด้วยภาวะแทรกซ้อนจากวัณโรคในปี ค.ศ. 1881
รายชื่อวัดในจังหวัดสุโขทัย
รายชื่อวัดในจังหวัดสุโขทัย
วัดร้างในเขตจังหวัดสุโขทัย
รายชื่อที่ดินวัดร้าง และที่ดินศาสนสมบัติกลาง  จังหวัดสุโขทัย (อยู่ในโบราณสถานไม่มีหลักฐานที่ดิน) มติที่ประชุมคณะทำงานฯ ครั้งที่  5/2547  วันที่  22-23  กรกฎาคม  2547 ลำดับ	นามวัด	หมู่	ตำบล	อำเภอ	จังหวัด	หลักฐานที่ดิน	เลขที่	เนื้อที่
1	คุ้งหวาย		 เมืองเก่า	 เมืองสุโขทัย	 สุโขทัย
2	เจดีย์งาม		 เมืองเก่า	 เมืองสุโขทัย	 สุโขทัย
3	ตะพงป่าน		 เมืองเก่า	 เมืองสุโขทัย	 สุโขทัย			 12-0-00 ไร่
4	ต้นมะขาม		 เมืองเก่า	 เมืองสุโขทัย	 สุโขทัย			 1-0-00 ไร่
5	เต่าทุเรียน		 เมืองเก่า	 เมืองสุโขทัย	 สุโขทัย			 24-0-00 ไร่
6	นครชุม		เมือง เมืองเก่า	 เมืองสุโขทัย	 สุโขทัย			 4-0-00 ไร่
7	ผีดิบ		 เมืองเก่า	 เมืองสุโขทัย	 สุโขทัย			 5-0-00 ไร่
8	พระบาทน้อย	 เมืองเก่า	 เมืองสุโขทัย	 สุโขทัย
9	พระบาทใหญ่		 เมืองเก่า	 เมืองสุโขทัย	 สุโขทัย
10	พระพายหลวง		 เมืองเก่า	 เมืองสุโขทัย	 สุโขทัย			 203-0-5.50 ไร่
11	แม่โจน		 เมืองเก่า	 เมืองสุโขทัย	 สุโขทัย
13	สังฆาวาส		 เมืองเก่า	 เมืองสุโขทัย	 สุโขทัย			 20-0-00 ไร่
14	หนองปรือ		เมืองเก่า	เมืองสุโขทัย	สุโขทัย
15	น้อย		บ้านป้อม	คีรีมาส	สุโขทัย			0-2-80 ไร่
16	ตะพังไม้รวก		บ้านป้อม	คีรีมาส	สุโขทัย			1-2-22 ไร่
17	หม้อแกงทอง		บ้านป้อม	คีรีมาส	สุโขทัย			2-0-57 ไร่
18	ประตูเปลือย		ศรีคีรีมาศ	คีรีมาส	สุโขทัย
19	บ้านแม่เทินใต้		แม่สัน	ศรีสัชนาลัย	สุโขทัย			5-0-00 ไร่
20	กูป		ศรีสัชนาลัย	ศรีสัชนาลัย	สุโขทัย
21	เขาแก้ว		 ศรีศรีสัชนาลัย	 ศรีสัชนาลัย	 สุโขทัย		 			4-2-00 ร่
22	พระบาท		 ศรีศรีสัชนาลัย	 ศรีสัชนาลัย	 สุโขทัย			 7-2-72 ไร่
23	เขารังแร้ง		 ศรีศรีสัชนาลัย	 ศรีสัชนาลัย	 สุโขทัย
24	เขาใหญ่		 ศรีศรีสัชนาลัย	 ศรีสัชนาลัย	 สุโขทัย			 3-1-00 ไร่
25	เจ็ดยอด		 ศรีศรีสัชนาลัย	 ศรีสัชนาลัย	 สุโขทัย			 6-0-00 ไร่
26	เจดีย์เอน		ศรีสัชนาลัย	ศรีสัชนาลัย	สุโขทัย			3-2-00 ไร่
27	เฉียงเหนือแห่งวัดเจดีย์ยอด		 ศรีศรีสัชนาลัย	 ศรีสัชนาลัย	 สุโขทัย
29	ป่าแดงใต้		 ศรีศรีสัชนาลัย	 ศรีสัชนาลัย	 สุโขทัย
30	ไผ่เกาะ		 ศรีศรีสัชนาลัย	 ศรีสัชนาลัย	 สุโขทัย
31	ยายตา		 ศรีศรีสัชนาลัย	 ศรีสัชนาลัย	 สุโขทัย			 2-2-00 ไร่
33	สระปทุม		 ศรีศรีสัชนาลัย	 ศรีสัชนาลัย	 สุโขทัย			 2-2-50 ไร่
ประเทศปารากวัยในโอลิมปิก
ประเทศปารากวัย เข้าร่วมการแข่งขันกีฬาโอลิมปิกฤดูร้อน 1968 เป็นครั้งแรกที่จัดขึ้นที่เม็กซิโกซิตี้ ประเทศเม็กซิโก และได้ส่งนักกีฬาไปแข่งขันกีฬาโอลิมปิกฤดูร้อนทุกรายการตั้งแต่นั้นมา ยกเว้นเมื่อครั้งที่พวกเขาคว่ำบาตรโอลิมปิกฤดูร้อน 1980 ที่มอสโก พวกเขาแข่งขันในโอลิมปิกฤดูหนาวเป็นครั้งแรกในปี 2014 ซึ่งจัดขึ้นที่เมืองโซซี
ถุงลมโป่งพอง
ถุงลมโป่งพอง เป็นโรคของระบบทางเดินหายใจส่วนล่างชนิดหนึ่ง ทำให้เกิดมีโพรงอากาศขึ้นในเนื้อปอดของผู้ป่วย ซึ่งอาจมีขนาดเล็กหรือใหญ่ก็ได้ โพรงนี้เกิดจากการที่ผนังถุงลมถูกทำลายกลายเป็นการสูญเสียเนื้อปอดเกิดเป็นโพรง ผลจากภาวะนี้จะทำให้พื้นที่แลกเปลี่ยนแก๊สในถุงลมมีจำนวนลดน้อยลง ทำให้ขนส่งออกซิเจนเข้ากระแสเลือดได้ลดลง ผู้ป่วยส่วนใหญ่เป็นวัยกลางคนถึงสูงอายุ เนื่องจากสาเหตุที่สำคัญอย่างหนึ่งคือการสูบบุหรี่ต่อเนื่องเป็นระยะเวลานาน นอกจากนี้ยังมีปัจจัยเสี่ยงอื่น ๆ เช่น ภาวะพร่องโปรตีนแอลฟาวันแอนไททริปซิน ซึ่งอาจทำให้เกิดถุงลมโป่งพองได้ในคนอายุน้อย
การลอยนวลพ้นผิด
การลอยนวลพ้นผิด (impunity) บ้างเรียก อภิสิทธิ์ปลอดความผิด หมายความว่า "ภาวะยกเว้นการรับโทษ ยกเว้นการรับความเสื่อมเสียหาย หรือยกเว้นการหนีจากความผิด" ซึ่งในกฎหมายสิทธิมนุษยชนระหว่างประเทศ หมายถึงการไม่สามารถนำตัวผู้ละเมิดสิทธิมนุษยชนเข้าสู่กระบวนการยุติธรรม และถือเป็นการปฏิเสธสิทธิของผู้เสียหายในการได้รับความยุติธรรมและการบรรเทา การไม่ต้องถูกลงโทษพบมากเป็นพิเศษในประเทศที่ขาดประเพณีนิติธรรม มีปัญหาการฉ้อราษฎร์บังหลวงหรือมีระบบอุปภัมภ์ที่ฝังแน่น หรือฝ่ายตุลาการอ่อนแอ หรือสมาชิกกำลังความมั่นคงได้รับความคุ้มครองด้วยเขตอำนาจหรือความคุ้มกันพิเศษ
ไรน์ฮาร์ท ไฮดริช
ไรน์ฮาร์ท ทริสทัน อ็อยเกน ไฮดริช (Reinhard Tristan Eugen Heydrich, ; 7 มีนาคม ค.ศ. 1904 – 4 มิถุนายน ค.ศ. 1942) เป็นเจ้าหน้าที่ระดับสูงของนาซีเยอรมันในช่วงสงครามโลกครั้งที่สองและสมรู้ร่วมคิดหลักในการล้างชาติโดยนาซี เขาเป็นเจ้าหน้าที่หน่วยเอ็สเอ็ส (ชุทซ์ชทัฟเฟิล) ระดับโอเบอร์กรุพเพินฟือเรอร์ (เทียบเท่าพลโท) และเป็นเจ้าหน้าที่ตำรวจสามัญ และยังเป็นหัวหน้าของกรมการใหญ่ความมั่นคงไรช์ (รวมทั้งตำรวจลับ, ตำรวจอาชญากรรม, สำนักอำนวยความปลอดภัย และตำรวจความมั่นคง) นอกจากนั้นเขายังเป็นผู้อารักขาไรช์ประจำโบฮีเมียและโมราเวีย (ในดินแดนสาธารณรัฐเช็ก) ไฮดริชทำหน้าที่เป็นประธานขององค์การตำรวจอาชญากรรมระหว่างประเทศ (ICPO หรือเป็นที่รู้จักคือตำรวจสากล) และเป็นประธานการประชุมวันน์เซในเดือนมกราคม 1942 ที่ได้วางมาตราการแผนสำหรับทางออกของปัญหาชาวยิวคือทำการเนรเทศและสังหารหมู่ชาวยิวในยุโรปที่ถูกเยอรมนียึดครอง
นักประวัติศาสตร์หลายคนได้กล่าวว่าเขาคือบุคคลที่มืดมนที่สุดในระดับสูงของนาซี อดอล์ฟ ฮิตเลอร์ได้อธิบายว่า เขาคือ"บุรุษที่มีหัวใจดั่งเหล็ก" เขาเป็นผู้ก่อตั้งตำรวจความมั่นคง (ไซโพ) เขายังช่วยจัดอำนวยความสะดวกในเหตุการณ์ คืนกระจกแตก (Kristallnacht) ชุดปฏิบัติการโจมตีต่อต้านชาวยิวทั้งในเยอรมนีและดินแดนบางส่วนของออสเตรียในวันที่ 9-10 พฤศจิกายน 1938 ชุดปฏิบัติการโจมตีถูกดำเนินงานโดยหน่วยชตูร์มับไทลุง (SA) พร้อมอาสาสมัครพลเรือน และกลายเป็นเครื่องหมายสัญลักณ์ของการฆ่าล้างเผ่าพันธุ์โดยนาซี เมื่อเขาได้ไปยังกรุงปราก, ไฮดริชได้พยายามขจัดความขัดแย้งต่อการปกครองของนาซีเยอรมนีด้วยการทำลายล้างวัฒนธรรมของสาธารณรัฐเช็ก รวมถึงการเนรเทศและประหารชีวิตสมาชิกกลุ่มต่อต้านของเช็ก เขายังเป็นผู้รับผิดชอบโดยตรงของหน่วยไอน์ซัทซกรุพเพน กองกำลังปฏิบัติการภารกิจพิเศษซึ่งได้เดินทางในการปลุกปั่นกองทัพเยอรมันและทำการสังหารหมู่ประชาชนกว่าสองล้านคน รวมไปถึงชาวยิวกว่า 1.3 ล้านคนด้วยการยิงเป้าและรมควันด้วยแก็สพิษ
ในวันที่ 27 พฤษภาคม 1942 ไฮดริชถูกลอบโจมตีบริเวณชายเมืองทางเหนือของปราก ไฮดริชได้รับบาดเจ็บอย่างสาหัสและถูกนำตัวส่งโรงพยาบาลในกรุงปราก การลอบโจมตีครั้งนี้ปฏิบัติโดยหน่วยปฏิบัติการพิเศษของอังกฤษซึ่งได้ทำการฝึกทหารคอมมานโดชาวเช็กและชาวสโลวักที่ถูกส่งโดยรัฐบาลพลัดถิ่นเชคโกสโลวาเกียที่ต้องการสังหารเขาในปฏิบัติการแอนโธรพอยด์ ไฮดริชเสียชีวิตจากการบาดเจ็บในสัปดาห์ต่อมา หน่วยสืบราชการของนาซีได้เชื่อมโยงการลอบสังหารไปยังหมู่บ้านลิดยิตแซและแลฌากี ทั้งสองหมู่บ้านถูกทำลายอย่างราบคาบ; ผู้ชายทั้งหมดและเด็กผู้ชายทุกคนอายุกว่า 16 ถูกยิงทิ้ง, และทั้งหมดแต่หนึ่งในจำนวนกำมือของผู้หญิงและเด็กถูกเนรเทศและสังหารในค่ายกักกันของนาซี
ช่วงชีวิตวัยแรก
ไรน์ฮาร์ท ทริสทัน อ็อยเกน ไฮดริช เกิดใน ค.ศ. 1904 ในฮัลเลอร์อันแดร์ซาเลอ บิดามารดาของเขาคือนักแต่งเพลงและนักร้องโอเปร่านามว่า ริชาร์ด บรูโน ไฮดริช และภรรยาของเขานามว่า อลิซาเบธ แอนนา อมาเลีย ไฮดริช (นามสกุลเดิมคือ เครนตซ์) บิดาของเขานับถือนิกายโปรเตสแตนต์และมารดาของเขานับถือนิกายโรมันคาทอลิก สองคำชื่อแรกของเขามาจากบทสรรเสริญทางดนตรีของความรักชาติ: "ไรน์ฮาร์ท" หมายถึง วีรบุรุษที่น่าสลด มาจากโรงละครโอเปร่าของบิดาที่มีชื่อว่า อาแมน และคำว่า "ทริสทัน " มาจากละครที่ชื่อว่า ทริสทันกับอีซอลเดอ ของริชชาร์ท วากเนอร์ ส่วนชื่อที่สามของไฮดริช "อ็อยเกน" เป็นชื่อแรกของคุณตาผู้ล่วงลับของเขา (อ็อยเกน เครนตซ์ ซึ่งเป็นผู้อำนวยการแห่งราชวิทยาลัยดนตรีเดรสเดิน)
ครอบครัวของไฮดริชมีฐานะทางสังคมและมีทรัพย์สมบัติมากมาย ดนตรีเป็นส่วนหนึ่งของชีวิตประจำวันของไฮดริช พ่อของเขาได้ก่อตั้งโรงเรียนฮัลเลอร์สำหรับวิชาดนตรี โรงละคร และการสอน และมารดาของเขาได้สอนเปียโนที่นั่น ไฮดริชได้พัฒนาความหลงใหลในไวโอลินและนำความสนใจนั้นไปสู่วัยผู้ใหญ่ เขาได้สร้างความประทับใจให้กับผู้ฟังด้วยความสามารถทางดนตรีของเขา
บิดาของเขาเป็นนักชาตินิยมชาวเยอรมันผู้ปลุกฝังแนวคิดความรักชาติให้กับเหล่าลูกชายสามคนของเขา แต่ไม่ได้มีส่วนเกี่ยวข้องกับพรรคการเมืองใด ๆ จนกระทั่งภายหลังสงครามโลกครั้งที่หนึ่ง ครอบครัวไฮดริชนั้นเข้มงวดมาก ในวัยเด็ก เขากำลังต่อสู้กับน้องชายคนเล็กของเขาอย่างไฮนซ์ในการดวลฟันดาบจำลอง เขาเป็นที่หนึ่งของโรงเรียนของเขา-โดยเฉพาะอย่างยิ่งในวิชาวิทยาศาสตร์-ที่ "Reformgymnasium" ด้วยการเป็นนักกีฬาที่มีความสามารถ เขากลายเป็นนักว่ายน้ำและนักฟันดาบที่เชี่ยวชาญ เขาเป็นคนขี้อาย ขาดความมั่นใจ และมักจะถูกกลั่นแกล้งอยู่บ่อย ๆ เพราะเสียงพูดที่แหลมและเป็นที่โจษจันกันว่า ต้นตระกูลของเขามาจากชาวยิว คำกล่าวอ้างภายหลังทำให้เขาได้รับฉายาว่า "โมเสส ฮันเดล"
ใน ค.ศ. 1918 สงครามโลกครั้งที่หนึ่งได้ยุติลงด้วยความปราชัยของเยอรมนี ในปลายเดือนกุมภาพันธ์ ค.ศ. 1919 เกิดเหตุการณ์ไม่สงบภายในเมือง—รวมทั้งการนัดหยุดงานและการปะทะกันระหว่างกลุ่มลัทธิคอมมิวนิสต์และกลุ่มต่อต้านลัทธิคอมมิวนิสต์—ซึ่งเกิดขึ้นในเมืองฮัลเลอร์ที่เป็นบ้านเกิดของไฮดริช ภายใต้คำสั่งของรัฐมนตรีว่าการกระทรวงกลาโหมนามว่า Gustav Noske หน่วยรบกองกำลังกึ่งทหารปีกขวาได้ถูกก่อตั้งขึ้นและได้รับคำสั่งใน"การยึดคืน" ฮัลเลอร์ กลับคืนมา ไฮดิรช ซึ่งอยู่ในวัย 15 ปี เข้าได้เข้าร่วมกับหน่วยทหารอาสาสมัครปืนไรเฟิลของนายพลมาร์คเกอร์ (หน่วยไฟรคอร์ ซึ่งเป็นกองกำลังกึ่งทหาร ) เมื่อการสู้รบได้ยุติลง ไฮดริชได้เป็นส่วนหนึ่งของกองกำลังที่ได้รับมอบหมายในการปกป้องทรัพย์ส่วนบุคคล ไม่ค่อยมีใครรู้จักเกี่ยวกับบทบาทของเขา แต่เหตุการณ์ต่าง ๆ ได้สร้างความประทับใจอย่างมากมาย มันเป็น"การตื่นตัวทางการเมือง" สำหรับเขา เขาได้เข้าร่วม Deutschvölkischer Schutz- und Trutzbund (สันนิบาตอารักขาและที่หลบภัยแห่งชาติเยอรมัน) ซึ่งเป็นองค์กรต่อต้านชาวยิว
ด้วยผลลัพธ์ของเงื่อนไขของสนธิสัญญาแวร์ซาย ภาวะเงินเฟ้ออย่างรุนแรงได้แผ่กระจายไปทั่วเยอรมนี และหลายคนต่างสูญเสียเงินออมเลี้ยงชีพไปจนหมดสิ้นเสียแล้ว เมืองฮัลเลอร์ก็ไม่เว้น ใน ค.ศ. 1921 มีชาวเมืองเพียงแค่ไม่กี่คนที่สามารถจ่ายค่าเล่าเรียนวิชาดนตรีให้กับโรงเรียนสอนดนตรีของบรูโน ไฮดริชได้ สิ่งนี้ได้นำไปสู่วิกฤตทางการเงินสำหรับครอบครัวไฮดริช
อวัยวะสืบพันธุ์สตรีหย่อน
อวัยวะสืบพันธุ์สตรีหย่อน (female genital prolapse) หรือ ช่องคลอดหย่อน (vaginal prolapse) หรือ อุ้งเชิงกรานหย่อน (pelvic floor prolapse, pelvic organ prolapse) เป็นภาวะที่ทำให้มีส่วนของช่องคลอด (vagina) ยื่นออกมาจากปากช่องคลอด (vulva) ส่วนใหญ่เกิดเมื่ออุ้งเชิงกรานหย่อน จากการคลอด หรือการยกของหนักจนเนื้อเยื่ออ่อนเสื่อมลงหรือฉีกขาด อาจทำให้เกิดมีท่อปัสสาวะโป่ง กระเพาะปัสสาวะหย่อน ลำไส้ตรงหย่อน อย่างใดอย่างหนึ่งหรือหลายอย่างพร้อมๆ กันได้
ไรน์ฮาร์ท ไฮดริช
อาชีพทหารเรือ
ใน ค.ศ. 1922 ไฮดริชได้เข้าร่วมในกองทัพเรือเยอรมัน (ไรชส์มารีเนอ) เพื่อใช้ผลประโยชน์จากความมั่นคง โครงสร้าง และเงินบำนาญที่ได้เสนอมาให้ เขากลายเป็นนักเรียนนายร้อยทหารเรือที่คีล ฐานทัพเรือหลักของเยอรมนี เมื่อวันที่ 1 เมษายน ค.ศ. 1924 เขาได้รับเลื่อนยศตำแหน่งเป็นว่าที่นายเรืออาวุโส (Oberfähnrich zur See) และถูกส่งไปฝึกอบรมเจ้าหน้าที่นายทหารที่โรงเรียนนายเรือแห่ง Mürwik เขาได้ก้าวขึ้นยศตำแหน่งนายธง (Leutnant zur See) และได้รับมอบฟหมายให้เป็นเจ้าหน้าที่ส่งสัญญาณบนเรือรบประจัญบานอย่างเรือหลวงชเลวิก-ฮ็อลชไตน์ เรือธงของกองเรือทะเลเหนือของเยอรมนี ด้วยการเลื่อนตำแหน่งที่ได้รับการยอมรับมากขึ้น เขาได้รับการประเมินที่ดีจากผู้บังคับบัญชาของเขาและมีปัญหาเพียงเล็กน้อยกับลูกเรือคนอื่น ๆ เขาได้รับเลื่อนยศตำแหน่งเป็น เรือตรี (Oberleutnant zur See) ยศตำแหน่งที่สูงขึ้นนั้นเต็มไปด้วยความทะเยอทะยานและความเย่อหยิงของเขา
ไฮดริชกลายเป็นที่ฉาวโฉ่สำหรับเรื่องเชิงชู้สาวของเขามานับไม่ถ้วน ในเดือนธันวาคม ค.ศ. 1930 เขาได้เข้าร่วมสโมสรพายเรือ และพบกับลีนา ฟ็อน ออสเทิน พวกเขาเริ่มมีความสัมพันธ์ทางโรแมนติกและในไม่ช้าก็ได้ประกาศหมั้นหมายกัน ลีนาเป็นสาวกผู้ติดตามพรรคนาซีอยู่แล้ว เธอได้เข้าร่วมการชุมนุมเป็นครั้งแรกใน ค.ศ. 1929 ในช่วงต้นปี ค.ศ. 1931 ไฮดริชถูกตั้งข้อกล่าวหาว่า "ประพฤติตนไม่เหมาะสมในฐานะเจ้าหน้าที่นายทหารและสุภาพบุรุษ" ในความผิดฐานการผิดสัญญาการหมั้น ซึ่งได้หมั้นหมายว่าจะแต่งงานกับผู้หญิงอีกคนที่เขารู้จักกันเป็นเวลาหกเดือนก่อนที่จะหมั้นหมายกับลีนา ฟ็อน ออสเทิน พลเรือเอก เอริช เรเดอร์ ได้สั่งปลดไฮดริชออกจากกองทัพเรือในเดือนเมษายน เขาได้รับเงินค่าชดเชยจำนวน 200 ไรชส์มาร์ค (เทียบเท่ากับจำนวนเงิน 697 ยูโรในปี ค.ศ. 2017) ต่อเดือนในอีกสองปีข้างหน้า ไฮดริชได้เข้าพิธีแต่งงานกับลีนาในเดือนธันวาคม ค.ศ. 1931
อาชีพในหน่วยเอ็สเอ็ส
เมื่อวันที่ 30 พฤษภาคม ค.ศ. 1931 คำสั่งปลดออกจากกองทัพเรือของไฮดริชมีผลบังคับใช้ตามกฎหมาย และในวันรุ่งขึ้นต่อมา หรือวันที่ 1 มิถุนายน เขาได้เข้าร่วมพรรคนาซีในฮัมบวร์ค หกสัปดาห์ต่อมา เมื่อวันที่ 14 กรกฎาคม เขาได้เข้าร่วมหน่วยเอ็สเอ็ส หมายเลขประจำตัวของพรรคคือ 544,916 และหมายเลขประจำตัวของหน่วยเอ็สเอ็สคือ 10,120 เหล่าบรรดาผู้ที่เข้าร่วมพรรคภายหลังการขึ้นสู่อำนาจของฮิตเลอร์ในเดือนมกราคม ค.ศ. 1933 ต้องเผชิญกับการถูกตั้งข้อสงสัยจาก Alter Kämpfer (นักสู้เก่า, สมาชิกพรรคคนแรกสุด) ว่าพวกเขามาเข้าร่วมด้วยเหตุผลของความก้าวหน้าในอาชีพมากกว่าที่จะมีความมุ่งมั่นอย่างแท้จริงต่อโครงการนาซี วันที่เกณฑ์ทหารของไฮดริชใน ค.ศ. 1931 ซึ่งรวดเร็วพอที่จะระงับข้อสงสัยว่าเขามาเข้าร่วมเพียงเพื่อการงานอาชีพของเขาเท่านั้น แต่ว่ายังเร็วไม่พอสำหรับเขาที่จะถูกยอมรับว่าเป็นนักสู้เก่า
ใน ค.ศ. 1931 ไฮน์ริช ฮิมเลอร์ริเริ่มก่อตั้งกองพลต่อต้านข่าวกรองแห่งเอ็สเอ็ส ซึ่งได้เข้ามารับหน้าที่ตามคำแนะนำของเพื่อนร่วมงานของเขาอย่างคาร์ล ฟ็อน อีเบอร์สไตน์ ซึ่งเป็นเพื่อนของลีนา ฮิมเลอร์ได้ตกลงที่จะสัมภาษณ์กับไฮดริช แต่กลับถูกยกเลิกการนัดหมายในนาทีสุดท้าย ลีนาไม่สนใจข้อความนี้ จึงได้เก็บกระเป๋าเดินทางของไฮดริช และส่งเขาไปที่มิวนิก อีเบอร์สไตน์ได้พบกับไฮดริชที่สถานีรถไฟและพาเขาไปพบกับฮิมเลอร์ ฮิมเลอร์ได้ขอให้ไฮดริชถ่ายทอดแนวคิดในการพัฒนาหน่วยข่าวกรองของหน่วยเอ็สเอ็ส ฮิมเลอร์เกิดความประทับใจอย่างมากจึงว่าจ้างไฮดริชทันที
เมื่อวันที่ 1 สิงหาคม ค.ศ. 1931 ไฮดริชได้เริ่มต้นงานของเขาในฐานะหัวหน้าแห่งหน่วยข่าวกรองแห่งใหม่ที่เพิ่งก่อตั้งขึ้น เขาได้ก่อตั้งสำนักงานที่ทำเนียบน้ำตาล เป็นสำนักงานใหญ่แห่งชาติของพรรคนาซีในมิวนิก ในเดือนตุลาคม เขาได้สร้างเครือข่ายสายลับและผู้แจ้งข่าวสารเพื่อวัตถุประสงค์ในการรวบรวมข่าวกรอง และได้รับข้อมูลเพื่อใช้เป็นการแบล็กเมลล์ต่อเป้าหมายทางการเมืองต่อไป ข้อมูลเกี่ยวกับผู้คนนับพันคนถูกบันทึกไว้ในบัตรดัชนีและเก็บไว้ที่ทำเนียบน้ำตาล เพื่อเป็นการฉลองครบรอบการแต่งงานในเดือนธันวาคมของไฮดริช ฮิมเลอร์ได้เลื่อนยศตำแหน่งเป็นเอ็สเอ็ส-ชตวร์มบันน์ฟือเรอร์ (พันตรี)
ใน ค.ศ. 1932 ข่าวลือได้ถูกแพร่กระจายออกไปโดยศัตรูของไฮดริช ซึ่งเกี่ยวข้องกับข้อกล่าวหาว่า ต้นตระกูลของเขามาจากชาวยิว วิลเฮ็ล์ม คานาริส ได้กล่าวว่า เขาได้รับสำเนาเอกสารที่พิสูจน์ถึงต้นตระกูลเชื้อสายชาวยิวของไฮดริช แต่สำเนาฉบับนี้ไม่เคยปรากฏเลย นาซี เกาไลเทอร์ รูด็อล์ฟ จอร์แดน ได้กล่าวอ้างว่า ไฮดริชไม่ใช่ชาวอารยันอันบริสุทธิ์ ภายในองค์กรนาซี การเสียดสีดังกล่าวอาจจะเป็นการประณามสาปแช่ง แม้แต่กระทั่งหัวหน้าหน่วยข่าวกรองของไรชก็ตาม เกรกอร์ ชตรัสเซอร์ได้ส่งข้อกล่าวหาไปยังผู้เชี่ยวชาญด้านเชื้อชาติของพรรคนาซี อาคิม แกเคอ(Achim Gercke) เป็นผู้ตรวจสอบการลำดับวงศ์ตระกูลของไฮดริช แกเคอได้รายงานว่า ไฮดริช เป็น "ชาวเยอรมันมาแต่โดยกำเนิด และปราศจากสายเลือดที่ไม่ใช่คนผิวขาวแต่อย่างใดและสายเลือดชาวยิวอีกด้วย" เขายืนยันว่าข่าวลือนั้นไม่มีมูลความจริง อย่างไรก็ตาม ไฮดริชได้ว่าจ้างเป็นการส่วนตัวกับแอ็นสท์ ฮอฟแมน สมาชิกหน่วยเอ็สเด เพื่อตรวจสอบและปัดข่าวลือเพิ่มเติม
เกสตาโพและหน่วยเอ็สเด
ในช่วงกลางปี ค.ศ. 1932 ฮิมเลอร์แต่งตั้งไฮดริชเป็นหัวหน้าแห่งองค์การรักษาความปลอดภัยที่ถูกเปลี่ยนชื่อใหม่—ซิชเชอร์ไฮทซ์ดีนสท์ (เอ็สเด) หน่วยต่อต้านข่าวกรองของไฮดริชกลายเป็นเครื่องจักรแห่งความน่าสะพรึงกลัวและการข่มขู่อย่างมีประสิทธิภาพ เมื่อฮิตเลอร์ได้มุ่งมั่นที่จะก้าวขึ้นสู่อำนาจได้อย่างเบ็ดเสร็จในเยอรมนี ฮิมเลอร์และไฮดริชต้องการที่จะเข้าควบคุมกองกำลังตำรวจทางการเมืองของรัฐเยอรมันทั้งหมดสิบเจ็ดรัฐ พวกเขาเริ่มจากบาวาเรีย ใน ค.ศ. 1933 ไฮดริชได้รวบรวมคนของเขาบางส่วนจากหน่วยเอ็สเด และพวกเขาบุกเข้าไปในกองบัญชาการตำรวจในมิวนิกพร้อมกันและเข้ายึดองค์กรโดยใช้กลยุทธ์ในการข่มขู่ ฮิมเลอร์กลายเป็นหัวหน้าตำรวจแห่งมิวนิกและไฮดริชกลายเป็นผู้บัญชาการแห่งแผนก 4 ตำรวจการเมืองบาวาเรีย
ใน ค.ศ. 1933 ฮิตเลอร์ได้ขึ้นดำรงตำแหน่งเป็นนายกรัฐมนตรีแห่งเยอรมนีและผ่านการประกาศใช้กฤษฎีกาต่าง ๆ จนกลายเป็นฟือเรอร์และนายกรัฐมนตรีไรช์ (Führer und Reichskanzler) แห่งเยอรมนี ค่ายกักกันแห่งแรกซึ่งแต่เดิมตั้งใจจะให้เป็นที่พักของฝ่ายตรงข้ามทางการเมือง ถูกก่อตั้งขึ้นในช่วงต้นปี ค.ศ. 1933 ภายในสิ้นปีนี้มีมากกว่าห้าสิบค่าย
แฮร์มัน เกอริง ก่อตั้งหน่วยเกสตาโพใน ค.ศ. 1933 ซึ่งเป็นกองกำลังตำรวจปรัสเซีย เมื่อเกอริงโอนย้ายอำนาจทั้งหมดไปยังฮิมเลอร์ในเดือนเมษายน ค.ศ. 1934 มันจึงกลายเป็นเครื่องมือแห่งความน่าสะพรึงกลัวโดยทันทีภายใต้ขอบเขตอำนาจของหน่วยเอ็สเอ็ส ฮิมเลอร์ได้เสนอชื่อไฮดริชในการดำรงตำแหน่งเป็นผู้บัญชาการตำรวจลับเมื่อวันที่ 22 เมษายน ค.ศ. 1934 เมื่อวันที่ 9 มิถุนายน ค.ศ. 1934 รูด็อล์ฟ เฮ็สได้ประกาศให้หน่วยเอ็สเดเป็นหน่วยข่าวกรองของนาซีอย่างเป็นทางการ
การบดขยี้หน่วยเอ็สอา
จุดเริ่มต้นในเดือนเมษายน และตามคำเรียกร้องของฮิตเลอร์ ไฮดริชและฮิมเลอร์ได้ริเริ่มสร้างเอกสารเกี่ยวกับแอ็นสท์ เริห์ม ผู้นำของหน่วยชตวร์มอัพไทลุง(เอ็สอา) ในความพยายามถอดถอนเขาซึ่งเป็นคู่แข่งให้ออกจากตำแหน่งผู้นำพรรค ณ จุดนี้ หน่วยเอ็สเอ็สยังคงเป็นส่วนหนึ่งของหน่วยเอ็สอา ซึ่งเป็นองค์กรกองกำลังกึ่งทหารของนาซีในช่วงแรก ซึ่งตอนนี้มีจำนวนมากกว่า 3 ล้านนาย ตามคำสั่งของฮิตเลอร์ ไฮดริช ฮิมเลอร์ เกอริง และวิกเตอร์ ลุตซ์ได้รวบรวมรายชื่อผู้ที่สมควรจะกำจัด โดยเริ่มต้นจากเจ้าหน้าที่ระดับสูงของหน่วยเอ็สอาจำนวนเจ็ดนายและรวมทั้งอีกหลายคน เมื่อวันที่ 30 มิถุนายน ค.ศ. 1934 หน่วยเอ็สเอ็สและเกสตาโพได้ประสานปฏิบัติการร่วมกันในการจับกุมหมู่คนมากซึ่งได้ดำเนินเป็นเวลาสองวัน เริห์มถูกยิงจนเสียชีวิตโดยไม่มีการไต่สวนแต่อย่างใด พร้อมกับเหล่าผู้นำของหน่วยเอ็สอา การกวาดล้างครั้งนี้กลายเป็นที่รู้จักกันคือ คืนมีดยาว มีผู้เสียชีวิตสูงถึง 200 คนในปฏิบัติการครั้งนี้ ลุตซ์ได้รับการแต่งตั้งเป็นหัวหน้าคนใหม่และแปรเปลี่ยนให้กลายเป็นองค์กรกีฬาและการฝึกฝน